เป็นร้านซีฟู๊ดที่ถ้าไม่มีคนท้องถิ่นพามา คงไม่คิดว่าจะได้มีโอกาสมาลอง ร้านอยู่ลึกลับมาก ไม่มีป้ายชื่อร้านด้วย
ซอยทางเข้าร้าน เล็กๆมืดๆ ไม่มีที่จอดรถ ต้องให้คนจัดที่จอดรถนำทางไปหาที่จอดค่ะ
ร้านเป็นแบบไม่มีแอร์ ร้านแบบเพิงไม้จริงๆ อาจจะนั่งไม่ค่อยสบายเท่าไร ใครติดหรูต้องทำใจนะคะ

เมนูวันนี้ 
ปลาหมึกน้ำดำ-รสชาติ เค็มๆหวานๆ ปลาหมึกสดดีค่ะ ถือว่าใช้ได้เลย

ออส่วนหอยนางรมกะทะร้อน-จานนี้ติดใจมากเลย หอยตัวใหญ่มาก และให้หอยมาเยอะสุดๆ ถือว่าจานใหญ่คุ้มราคาจริงๆ

ปลาอินทรีย์ทอดน้ำปลา- ปลาสดมาก ชิ้นหนา ปลาตัวใหญ่มากค่ะ ใหญ่กว่ามืออีก เมนูนี้อร่อยประทับใจที่สุดเลยค่ะ ต้องลองนะคะ

หอยจ๊อปู-สด ใส่เนื้อปูเยอะมากเป็นก้อนๆเลย ถือว่าอร่อยใช้ได้ค่ะ

กรรเชียงปูนึ่ง- สด อร่อย อีกแล้ว ไม่มีที่ติค่ะ

ปลาทูต้มมะนาว- เมนูนี้ไม่ได้ถ่ายรูปมา จะมาเสิร์ฟเป็นหม้อไฟ มี7ตัว อ้วนๆ ปลาทูสดนะคะ รสชาติเปรี้ยวอย่างเดียวเลย ถ้าใครไม่ชอบรสเปรี้ยวนำ แนะนำสั่งเป็นต้มแบบอื่นจะดีกว่าค่ะ สุดท้ายเมนูนี้ทานกันไม่หมดค่ะ ปลาหลายตัว ต้องใส่ถุงกลับบ้าน

การบริการ-อาหารบางอย่างจะออกช้าหน่อย เข้าใจว่าลูกค้าเยอะ เด็กเสิร์ฟเลยยุ่งตลอดเวลา แต่ขออะไรก็หาให้นะคะแต่ช้าหน่อย อาจจะเรียกยากหน่อยค่ะ ร้านบ้านๆอย่าคาดหวังบริการแบบร้าน5ดาวค่ะ

สรุป-ของสด ราคาไม่แพง ตินิดเดียวที่น้ำจิ้มซีฟู๊ดยังไม่เด็ดเท่าไร
ถือเป็นร้านที่สามารถเก็บเป็นร้านประจำเวลามาศรีราชาได้เลยค่ะ